Olav Mullas

Olav Mullas (kuni 1940. aastani Osvald Vilhelm Mullas; 3. november 1894 Tallinn – 31. märts 1975 Tallinn)Ohvitseride andmekogu oli Eesti (kolonelleitnant) ja Nõukogude Liidu sõjaväelane (polkovnik).

Osvald-Vilhelm Mullas sündis 1894. aastal Rapla vallas, lõpetas Tallinna Kaubanduskooli, osales Eesti Vabadussõjas, kus oli 1919. aasta aprillist Laiarööpmelise soomusrongi nr. 5 dessantroodu ülem, 1919. aasta juulist LRSR nr. rongiülema kohusetäitjaks, kellena tegutses 3 kuud.

1919. aasta oktoobrist nimetati Soomusrongide Divisjoni Tagavarapataljoni rooduülemaks.

1930. aastatel oli O. Mullas Kalevi Üksiku Jalaväepataljoni ülem, auastmelt major. 

Pärast Eesti okupeerimist 1940. aastal teenis ta Punaarmees, võttes Teisest maailmasõjast osa 8. Eesti Laskurkorpuse 249. Eesti Laskurdiviisi koosseisus. Polkovnik Mullas oli 921. laskurpolgu ülem.

Ta osales Porkuni lahingus 21. septembril 1944. Järgmisel päeval võttis tema väeosa vangi Eesti ohvitseri Hando Ruusi.Minu au on truudus: Pataljon „Narva” ajalugu I. Tartu 2002. Lk. 208.

1950. aastal vahistati ta Nõukogude julgeolekuorganite poolt ning ta oli mitu aastat uurimise tõttu vahi all.

Olav Mullas suri 31. märtsil 1975 Tallinnas ja on maetud Rahumäe kalmistule. 

 Isiklikku 
Tema tütar oli teatriteadlane Karin Kask (1919–1998)Eesti teatri biograafiline leksikon Tallinn 2000.

Tunnustus
1935 Eesti Punase Risti II järgu I astme teenetemärkTeenetemärkide kavalerid
Püha Anna ordeni 4. järgu aumärk
Püha Anna ordeni 3. järgu aumärk
Püha Stanislavi ordeni 3. järgu aumärk
Vabadussõja mälestusmärk

Viited

Kategooria:Eesti soomusrongiväeosade ülemad
Kategooria:Kalevi Üksiku Jalaväepataljoni ülemad
Kategooria:Vabadussõja-aegsed sõjaväeosade ülemad
Kategooria:8. Eesti Laskurkorpuse koosseis
Kategooria:Eesti Punase Risti II järgu I astme teenetemärgi kavalerid
Kategooria:Eesti represseeritud isikud
Kategooria:Rahumäe kalmistule maetud
Kategooria:Sündinud 1894
Kategooria:Surnud 1975